港超聯旺角場GoodShow 傑志均業北區大有睇頭
今日「中銀人壽香港超級聯賽」於旺角大球場上演焦點賽事,傑志與均業北區正面交鋒。「藍鳥」上場失分而回,衞冕路途上不容再失,不過首循環交手北區僅負2比3,證明有一戰之力。雙方搶分心切,會否出現意外賽果,球迷拭目以待。(on.cc東網周日下午3時按次收費直播)
傑志上場受壓下賽和東方,暫代主教練金東進(Kim)承認保住1分已屬幸運,希望球員盡快收拾心情:「東方防守好出色,入唔到波唔單純係球員問題。之後每場對手都好惡啃,好似今日嘅北區,要留心佢哋防守反擊,兩名巴西前鋒同Jordan(林樂勤)都好有威脅。」好消息是前奧地利國腳恩查今場能夠候命。
米基爾:最緊要贏到波
米基爾(Mika)承認上場表現不甚理想,但相信球隊能盡快調整。Mika暫時在聯賽攻入10球,與其餘3位球員並列射手榜榜首,他笑言不會太刻意追求個人獎項:「身為中場要兼顧更多傳波及防守工作,爭取入球有難度,最重要係幫球隊贏波。」
均業北區上場大勝深水埗4比1,終止4場不勝困局,主教練梁志榮喜見球隊沒有明顯犯錯,並希望一班華人球員,可以在進攻端作出貢獻:「華人前鋒踢得唔失禮,朱偉鈞開齋後開始建立信心,黃偉國無論幾時都交到貨。」不過「細榮」坦言球隊發揮仍未算穩定,面對傑志會繼續以平常心應戰,盼球員有所進步。
葉卓文有信心製造阻力
中堅葉卓文是役可望傷愈復出,有信心向「藍鳥」製造阻力:「希望做到教練嘅要求同部署,表現出自己實力。」「卓文」又提到球隊季中簽入前隊友卡爾特納(Tena)後,防守明顯有所改善:「同Tena合作第3年,默契方面冇問題。」